Mataeopsephus

Mataeopsephus er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede.

Utseende 
De voksne billene er nokså små, brede, mørke biller. Antennene er trådformede, litt lengre enn hode + thorax. Palpene er forholdsvis kraftige, hodet middelsstort med ganske store fasettøyne. Pronotum er rundet, avsmalnende forover. Dekkvingene er litt rundede. Beina er middels lange, lårene noe fortykkede. Larvene, såkalte "water pennies", er flate og ovale og ligger tett presset mot steinene i den strie strømmen.

Levevis 
Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

Utbredelse 
Slekten er utbredt i Øst-Asia (Kina, Vietnam, Korea, Japan).

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien Psephenidae – ca. 210 arter fordelt på 29 slekter
 Underfamilien Psepheninae
 Slekten Mataeopsephus Waterhouse, 1876
 Mataeopsephus chinensis Nakane, 1964
 Mataeopsephus dentatus Lee, Jäch & Sato, 2003
 Mataeopsephus esakii Nakane, 1964
 Mataeopsephus japonicus (Matsumura, 1916)
 Mataeopsephus maculatus Nomura, 1957
 Mataeopsephus minimus Lee, Jäch & Sato, 2003
 Mataeopsephus nitidipennis Waterhouse, 1876
 Mataeopsephus quadribranchiae Lee, Jäch & Sato, 2003
 Mataeopsephus sichuanensis Lee, Jäch & Sato, 2003
 Mataeopsephus taiwanicus Lee, Yang & Brown, 1990
 Mataeopsephus tenuipes Champion, 1921
 Mataeopsephus vietnamensis Lee, Jäch & Sato, 2003

Eksterne lenker 
 Larve, «water penny» 

 

Biller formelt beskrevet i 1876
Dyr formelt beskrevet av Charles Owen Waterhouse
Psephenidae